ભાવનગર શહેર મધ્યે આવેલ સર તખ્તસિંહજી આરોગ્ય ધામ ખાતે આવેલ મેઈન ગેટ પાસે સવારથી એક આશરે ૬૫ વર્ષથી વધુ વય ધરાવતા અને અજાણ્યા ભીક્ષુક જેવા વ્યક્તિ રોગ તથા શારિરીક પિડાથી કણસી રહ્યા હતા દિવસભર સર ટી હોસ્પિટલના સત્તાવાળાઓ તથા દર્દીઓ અને રાહદારી પાગલ જેવા દેખાતા શખ્સને જોઈ પોતાનું મો ફેરવી પસાર થઈ જતા હતા પરંતુ ‘અફાટ રણમાં મિઠી એક વિરડી’જેવુ વ્યક્તિત્વ ધરાવતા અને વિના સ્વાર્થ તથા આશા અપેક્ષા વિના માનવ જીવ સેવા એજ પ્રભુ સેવાને પોતાના જીવન સાથે વણી લેનાર સેવાભાવી યુવાન સલીમભાઈ શેખ (એમ્યુલન્સવાળા)નુ ધ્યાન વૃધ્ધપર પડતા તેમણે એક ક્ષણનો પણ વિલંબ કર્યા વિના તેના પુત્ર અવેશ તથા ભત્રીજા તૌફીકને હોસ્પીટલમાં બોલાવી અજાણ્યા વૃદ્ધની સાર સંભાળ લીધી હતી એ  સમયે આ વૃધ્ધને ખુબ વોમીટીંગ થતુ હોય પાણીવડે સાફ સફાઈ કરી હોસ્પિટલના ઈમરજન્સી વોર્ડમાં સારવાર અર્થે એડમિટ કરાવ્યા હતા.